Štev.: 900-242/2013-3

Datum: 21.11.2013

# Z A P I S N I K

22. seje Sveta Četrtne skupnosti Golovec, ki je bila v sredo 20.11.2013 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Anton Kastelic, Igor Pigac, Zina Rodman

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **8** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 21. seje sveta Četrtne skupnosti Golovec
2. Pobude in predlogi članov Sveta in občanov ČS Golovec
3. Dogovor o vsebini zgibanke-publikacije ČS Golovec
4. Razno

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 21. REDNE SEJE SVETA ČETRTNE SKUPNOSTI GOLOVEC**

Gradivo zapisnika 21. redne seje so člani sveta prejeli z vabilom za sejo.

Na predlog zapisnika ni bilo pripomb in predsednik Sveta je dal na glasovanje

**SKLEP 1/22:**

**Svet Četrtne skupnosti Golovec MOL potrjuje zapisnik 21. redne seje sveta Četrtne skupnosti Golovec**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**Pobuda člana Sveta ČS Golovec g. Gregorja Feista**

Na podlagi razpisane 30. Seje Mestnega sveta, kjer se pod točko 11. obravnava predlog *Odredbe o določitvi območij za pešce*, je Član Sveta ČS Golovec g. Gregor Feist predlagal, da se pod 2. členom, kjer so navedena območja kjer je popolna prepoved motornega prometa doda Jakčeva cesta. Kot obrazložitev je navedel:

**1. Pravni temelj**

Za sprejem predloga Odredbe o določitvi območij za pešce (v nadaljnjem besedilu: predlog odredbe) predstavljata pravno podlago naslednja predpisa:

- Statut Mestne občine Ljubljana (Uradni list RS, št. 66/07 – uradno prečiščeno besedilo in

15/12), ki v 27. členu med drugim določa pristojnost Mestnega sveta Mestne občine Ljubljana

(v nadaljnjem besedilu: mestni svet), da sprejema poleg statuta in odlokov tudi druge akte,

med katere sodi tudi odredba, 60b. in 60c. člen.

- Odlok o urejanju prometa v Mestni občini Ljubljana (Uradni list RS, št. 38/13 in 55/13), ki v 1. Odstavku 22. člena določa, da mestni svet določi območja za pešce.

**2. Razlogi in cilji, ter ocena stanja, zaradi katerih je akt potreben**

Veljavna odredba, ki določa območja za pešce, je bila sprejeta na 30. seji mestnega sveta s 6. 7. 2009 in je pričela veljati 1. 9. 2009.

Predlog odredbe je pripravljen iz razloga, ker je s 18. 5. 2013 v veljavi nov Odlok o urejanju prometa v Mestni občini Ljubljana, ki določa, da mestni svet sprejme novo odredbo, ki določa območja za pešce v šestih mesecih po uveljavitvi odloka. Poleg tega je smiselno veljavno odredbo spremeniti in dopolniti zaradi uskladitve javnih površin z njihovo namensko rabo – območja za pešce.

Svet ČS Golovec ugotavlja, da je Jakčeva ulica že od zasnove in izgradnje Štepanjskega naselja zasnovana in urejena kot območje za pešce in bi tovrstna umestitev v odredbo pripoznala stanje. Poleg tega bi umestitev v uredbo po mnenju ČS Golovec pripomogla k razjasnitvi njenega statusa (smo tudi od »strokovnjakov« slišali o urgentni poti, …), pripomogla k prometni varnosti (stalne kršitve prometnih predpisov s strani motornega prometa (ogrožajo pešce, otroke na poti v šolo, …), požarni in zdravstveni varnosti ( parkirana vozila na peščevih površinah in zelenicah onemogočajo prevoz in dostop gasilcem, reševalcem, …), zdravju (izpusti motornih tekočin na za to neprimerno urejenih površinah, hrup, prašni delci in izpuhi vozil, stres, …). Štepanjsko naselje je sestavni del MOL in verjamemo, da lahko Odredba o določitvi območij za pešce velja v celotni Ljubljani.

**3. Poglavitne rešitve**

Predlog odredbe sodi v sklop odredb, s katerimi Mestna občina Ljubljana določa prometno ureditev na območju MOL.

Območje za pešce je del ceste ali cesta v naselju ali del naselja, ki je namenjen pešcem in je kot tako označeno s predpisano prometno signalizacijo. V območjih za pešce je na podlagi prvega odstavka 32. člena Zakona o pravilih cestnega prometa (Uradni list RS, št. 109/10, 57/12 in 63/13, v nadaljnjem besedilu: ZPrCP) dovoljen tudi promet uporabnikov posebnih prevoznih sredstev in kolesarjev, vendar le tako, da ne ogrožajo pešcev. V skladu z drugim odstavkom 32. člena ZPrCP smejo v območju za pešce zaradi opravljanja dejavnosti zapeljati vozila nujne medicinske pomoči, gasilska vozila, vozila zaščite in reševanja, vozila policije, vozila vojaške policije, vozila, s katerimi se opravljajo naloge občinskega redarstva, vozila, ki se uporabljajo za vzdrževanje cest in vozila za zbiranje in odvoz odpadkov in vozila, ki jih vozijo vozniki iz prvega odstavka 69. člena ZPrCP (to so zdravstveni delavci, delavci socialnih služb, delavci invalidskih organizacij in invalidi). Druga vozila smejo zapeljati v območje za pešce le, če je to dovoljeno s predpisano prometno signalizacijo.

Odredba določa dve območji za pešce, ki ju ureja tudi drugi odstavek 22. člena Odloka o urejanju prometa v Mestni občini Ljubljana, in sicer:

- območja za pešce s popolno prepovedjo motornega prometa in

- območja za pešce z omejenim lokalnim prometom.

Območja za pešce s popolno prepovedjo motornega prometa so v skladu s 23. členom Odloka o urejanju prometa v Mestni občini Ljubljana območja, kjer je prepovedana vožnja z motornimi vozili (predvsem zaradi arhitektonskih ureditev ali zgodovinskih ambientov). Dovoljen je promet uporabnikov posebnih prevoznih sredstev in kolesarjev, tako da ne ogrožajo pešcev, vozil med opravljanjem dejavnosti iz 24. člena odloka (to so štiri avto taksi vozila, ki opravljajo prevoze na tem območju) in vozil z dovolilnico iz 26. člena tega odloka (to so vozila, katerim je na podlagi dovolilnice dovoljen promet za potrebe opravljanja gradbenih del, novinarskih dejavnosti itd.). Prav tako je v skladu s 23. členom Odloka o urejanju prometa v Mestni občini Ljubljana dovoljena dostava

z dovolilnico vse dni v tednu v dostavnem času (od 6.00 do 10.00 ure), dovoljen pa je tudi promet za potrebe opravljanja dejavnosti vozilom iz drugega odstavka 32. člena ZPrCP.

Območja za pešce z omejenim lokalnim prometom so območja, ki mejijo na območja s popolno prepovedjo motornega prometa in na katerih je dovoljen lokalni promet (to je dovoz za stanovalce do lastnih parkirišč ali garaž ali do javnih parkirnih površin, ki so namenjene izključno parkiranju vozil stanovalcev s stalnim bivališčem na območju za pešce), prav tako je dovoljena dostava z dovolilnico vse dni v tednu v dostavnem času (od 6.00 do 10.00 ure), kakor tudi je dovoljen promet za potrebe opravljanja dejavnosti vozilom iz drugega odstavka 32. člena ZPrCP.

Svet Četrtne skupnosti Golovec MOL se je s pobudo in obrazložitvijo seznanil ter izrazil podporo dopolnitvi predloga *Odredbe o določitvi območij za pešce*, ki bo pod točko 11. obravnavan na 30. seji Mestnega sveta.

Predsednik sveta je dal na glasovanje

**SKLEP 2/22:**

**Svet Četrtne skupnosti Golovec MOL se je s pobudo in obrazložitvijo seznanil ter izrazil podporo dopolnitvi predloga *Odredbe o določitvi območij za pešce*, ki bo pod točko 11. obravnavan na 30. seji Mestnega sveta in predlaga Mestnemu svetu MOL, da se v 2. členu predloga *Odredbe o določitvi območij za pešce* doda Jakčeva cesta, kjer naj bi veljala popolna prepoved motornega prometa.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Pobuda člana Sveta ČS Golovec g. Gregorja Feista**

Član Sveta ČS Golovec g. Gregor Feist je Svetu ČS Golovec predstavil pobudo o obravnavanju točk dnevnega reda Mestnega sveta MOL na sejah Sveta ČS Golovec, in sicer, da Svet ČS Golovec sprejme sklep, da se sklicuje seje Sveta ČS Golovec tako, da lahko pravočasno obravnava točke dnevnega reda sej Mestnega sveta MOL in predvsem točke, ki se neposredno tičejo ČS Golovec.

Svet ČS Golovec se je s pobudo strinjal.

Predsednik sveta je dal na glasovanje

**SKLEP 3/22:**

**Svet Četrtne skupnosti Golovec MOL se je s pobudo g. Gregorja Feista strinjal ter sklenil, da se sklicuje seje Sveta ČS Golovec tako, da lahko pravočasno obravnava točke dnevnega reda sej Mestnega sveta MOL in predvsem točke, ki se neposredno tičejo ČS Golovec.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Pobuda člana Sveta ČS Golovec g. Gregorja Feista**

Član Sveta ČS Golovec g. Gregor Feist je Svetu ČS Golovec predstavil pobudo glede obravnave 20. točke dnevnega reda 29. seje Mestnega sveta MOL, ki obravnava predlog Sklepa o ukinitvi grajenega javnega dobra na nepremičnini s parc. št. 200/171, k.o. 1732 – Štepanja vas.

Svet ČS Golovec je obravnaval predlog Sklepa o ukinitvi grajenega javnega dobra na nepremičnini s parc. Št. 200/171, k.o. 1732 – Štepanja vas in potrdil predlog o seznanitvi sprejetih sklepov 5. in 6. izredne ter 18. redne seje Sveta ČS Golovec na temo projektaizgradnje Športnega centra Štepanjsko naselje pred sklepanjem o 19. točki dnevnega reda 29. seje Mestnega Sveta MOL.

Predsednik sveta je dal na glasovanje

**SKLEP 4/22:**

**Svet ČS Golovec predlaga MS MOL, da o predlogu sklepa ne sklepa oz. da se pred sklepanjem o predlogu seznani s sklepi, ki jih je sprejel Svet ČS Golovec v povezavi z nameravano izgradnjo Športnega centra Štepanjsko naselje na 5. in 6. izredni ter 18. redni seji Sveta ČS Golovec MOL na temo projekta izgradnje Športnega centra Štepanjsko naselje in da le te povzame kot svoje lastne in jih potrdi.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Pobuda članice Sveta ČS Golovec ge. Zine Rodman**

Članica Sveta ČS Golovec ga. Zina Rodman je članom Sveta predlagala postavitev dveh izvozov za invalide, in sicer:

* na pločniku med Jakčevo ulico 40 in OŠ Karla Destovnika Kajuha;
* pri trgovini TUŠ za stolpnico (Jakčeva 40).

Svet ČS Golovec MOL se je s predlogom seznanil strinjal ter sprejel sklep, da se na pristojne službe poda pobuda o postavitvi izvozov za invalide na omenjenih lokacijah.

Predsednik sveta je dal na glasovanje

**SKLEP 5/22:**

**Svet ČS Golovec je sklenil, da se na pristojne službe MOL, MU, OGDP, poda pobuda o postavitvi izvozov za invalide na pločniku med Jakčevo 40 in OŠ Karla Destovnika Kajuha ter na pločniku pri trgovini TUŠ zraven Jakčeve 40.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Pobuda člana Sveta ČS Golovec g. Roberta Anžiča**

Član Sveta ČS Golovec je predlagal inšpekcijski pregled za črno odlagališče odpadkov za Litijsko cesto od št. 71 do 75 (k.o. 1732 - Štepanja vas, parcele št. 251 in 252). Na odlagališče se vsakodnevno dovažajo nevarni odpadki, predvsem v večernem in nočnem času, obstaja velika nevarnost onesnaženja okolja. Člani Sveta so predlagali, da se o tem obvesti Inšpektorat RS za kmetijstvo in okolje ter PP Moste-Polje.

Svet ČS Golovec MOL se je s pobudo seznanil.

Predsednik sveta je dal na glasovanje

**SKLEP 6/22:**

**Svet ČS Golovec je sklenil, da se na Inšpektorat RS za kmetijstvo in okolje ter PP Moste-Polje pošlje pobuda o inšpekcijskem pregledu ter nadzoru nad omenjenim črnim odlagališčem odpadkov.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Pobuda občana**

Na sedežu ČS Golovec se je oglasil občan in predal pobudo o postavitvi hitrostnih ovir na lokaciji med Litijsko cesto in Pot na Breje 6. Kot razlog je navedel, da se na tem odseku vsakodnevno vozijo tovornjaki in kombinirana vozila do bivšega podjetja Totra (Trpinčeva ulica 37A, 37B, 39, 41…), kjer se nahaja več podjetij in organizacijskih enot. Vozila ne upoštevajo predpisov o zmanjšanju hitrosti. Ker je ta odsek brez pločnika predstavljajo nevarnost tako za pešce, kolesarje kot tudi za ostale udeležence v prometu.

Svet ČS Golovec MOL se je s pobudo seznanil.

Predsednik sveta je dal na glasovanje

**SKLEP 7/22:**

**Svet ČS Golovec je sklenil, da se na pristojne službe MOL pošlje pobuda o ureditvi prometa na omenjeni lokaciji z vzpostavitvijo hitrostnih ovir in razširitvijo omenjenega dela ceste, saj je cesta postala preozka in prenevarna za ostale udeležence v prometu.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 3**

**DOGOVOR O VSEBINI ZGIBANKE-PUBLIKACIJE ČS GOLOVEC**

Predsednik Sveta g. Aleš Dakić je člane Sveta seznanil o izdaji in vsebini zgibanke-publikacije ČS Golovec, za katero je Svet ČS Golovec iz finančnega načrta namenil nekaj sredstev in s katero bi Svet ČS Golovec prebivalcem Četrtne skupnosti Golovec predstavil dosežke Sveta ČS Golovec in predstavil načrte v prihodnje.

Po krajši razpravi so člani Sveta predlagali sledečo vsebino zgibanke:

* članki iz glasila Ljubljana, ki se tičejo ČS Golovec;
* gradnja Športnega centra Štepanjsko naselje;
* izvedena Dneva ČS Golovec ter Dnevu športa v letu 2013;
* dejavnosti in aktivnostih, ki so bila izvedena v letu 2013;
* dejavnosti in aktivnostih, ki so v načrtu za leto 2014;

Član Sveta g. Igor Pigac je podal mnenje, da bi v zgibanko bila vključena nagradna igra v obliki križanke, na podlagi katere bi nagrajence nagradili z majico z logotipom ČS Golovec.

Predsednik sveta je dal na glasovanje

**SKLEP 8/22:**

**Svet ČS Golovec je podal pozitivno mnenje o izdaji in vsebini zgibanke-publikacije ČS Golovec.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 4**

 **RAZNO**

Pod to točko ni bilo razprave

**Dnevni red je bil izčrpan in predsednik je sejo zaključil ob 18.00 uri.**

Zapisala: Aleš Dakić

Vesna Stojanović Predsednik sveta

Janez Slovenc Četrtne skupnosti Golovec